HeTree/MevakerConcSen huggingface dataset:
פניות מל"ג לנשיא בעניין משך תקופת כהונתו (א) מדצמבר 2003 עד אוגוסט 2006 פנתה מל"ג כמה פעמים לנשיאי מכללות, ובכללם נשיא שנקר, וביקשה לדעת כיצד יש בכוונתם ליישם את החלטתה בעניין הניהול האקדמי, שכוללת בתוכה, כאמור, את הגבלת תקופת כהונת הנשיא לעשר שנים.
בעקבות פניות מל"ג החלו נשיאי המכללות להתארגן כנגד המגבלה על המשך כהונתם.
מל"ג לא הביאה לידיעת המוסדות המנהלים של המכללות את פניותיה אלו.
הביקורת העלתה כי נשיא שנקר לא עדכן בכתובים את הוועד המנהל ואת חבר הנאמנים של שנקר בדבר פניות מל"ג לנשיאי המכללות ובכללם אליו בכל הנוגע למשך כהונתם ובדבר התארגנותם נגד הוראת מל"ג.
כמו כן לא דיווח הנשיא על הפניות האמורות למבקר הפנים, שבדק באותה תקופה את נושא משך כהונתו ואת קיום הנחיות מל"ג בנושא.
משרד מבקר המדינה מעיר כי אי-העברת מידע מהותי שלנשיא יש בו עניין אישי - משך תקופת כהונתו - למוסדות המנהלים של שנקר ולמבקר הפנים, אינה עולה בקנה אחד עם כללי מינהל תקין וגם לא עם חובות הנשיא כלפי המוסדות המנהלים של בית הספר.
למידע זה הייתה משמעות מיוחדת נוכח העובדה שבתקופה שבה התקבלו פניות מל"ג דנו כאמור מוסדות שנקר בהארכת כהונת הנשיא.
(ב) שנקר ציין בתשובתו למשרד מבקר המדינה, בין היתר, שהנשיא הנ יח כי אין כל בעייתיות בהמשך כהונתו מאחר שסבר כאמור כי הוראות המעבר שבהחלטה בדבר הניהול האקדמי מאפשרות לנשיאים מכהנים להשלים שנתיים נוספות של כהונה, ומסיבה זו הוא לא עדכן את המוסדות המנהלים של בית הספר.
שנקר הוסיף כי "הגם שנפלה טעות בידו של הנשיא בכל הנוגע לפרשנות הוראת המעבר והחלטת המל"ג, הרי שפעל בתום לב".
(ג) נשיא שנקר ציין בתשובתו למשרד מבקר המדינה כי מאחר שמכתבי מל"ג כללו סעיפים רבים הנוגעים לשינויים במבנה האקדמי של המכללות ואף הוכתרו בכותרת "הניהול האקדמי של המכללות", ומאחר שמדובר היה במסמכים שעניינם אקדמי - הוא לא מצא לנכון להעבירם למוסדות שנקר.
הנשיא הביא בתשובתו עוד נימוקים לאי-הבאת העניין לידיעת מוסדות שנקר, ובהם המשא ומתן שמנהל ור"ם עם מל"ג בנושא משך כהונת נשיאי המכללות; המצג שיצרה מל"ג עצמה, כאילו ההחלטה אינה מחייבת מאחר שמעולם לא אכפה אותה, וגם העובדה שבאותה תקופה כיהנו בחבר הנאמנים של שנקר חברים שהיו בקיאים בהלכות מל"ג ובהחלטותיה, ושידעו על החלטות מל"ג האמורות.
הוועד הוא גוף וולונטרי של המכללות הציבוריות 1370 דוח שנתי60ב .
שם הדוח: היבטים בפעילות שנקר מסגרת הפרסום: דוח שנתי 60ב שנת פרסום: התש"ע- 2010 משרד מבקר המדינה מעיר לנשיא כי היה עליו, כעומד בראש המוסד, לנהוג בשקיפות כלפי מוסדות שנקר ולהביא לפניהם במועד את המידע שהיה בידיו.
גם אם לדעתו המידע אינו מוחלט או אינו סופי או זמני וגם אם הוא עומד בניגוד להשקפותיו, אין הדבר יכול להיות שיקול לעצם הצורך להציג את המידע.
על אחת כמה וכמה, יש לנהוג בשקיפות כאשר מדובר במידע שיש בו משום נגיעה אישית בנשיא עצמו.
עוד מעיר משרד מבקר המדינה כי ראוי היה שהוועד המנהל של שנקר יעמוד על משמעות אי -העברת המידע על ידי הנשיא הן בהיבט הענייני - הודעות מל"ג והצורך ליישמן, והן בהיבט של תקינות סדרי המינהל - חובתו של הנשיא לנהוג בשקיפות.
על הוועד המנהל של שנקר להסיק את המסקנות ולקיים בקרה ופיקוח הדוקים יותר על ניהול בית הספר ועל הנהלתו וכן על הטיפול בהנחיות מל"ג.
פעולות מל"ג לאכיפת הנחיותיה והחלטותיה על שנקר (א) הביקורת העלתה כי רק בדצמבר 2006 יידעה מל"ג את יו"ר הוועד המנהל של שנקר בדבר המכתבים ששלחה לנשיא ובדבר התארגנות ור"ם כנגד הנחיות מל"ג: מזכירת מל"ג22 שלחה לנשיא שנקר וליו"ר הוועד המנהל דאז של שנקר מכתב ובו היא הדגישה שבית הספר עדיין לא עומד בהחלטת מל"ג מפברואר 2005 , וכי בדיוני מל"ג בבקשות התקציב שיגישו המוסדות להשכלה גבוהה תובא בחשבון מידת עמידתם בעניין זה.
מזכירת מל"ג ביקשה לדעת בדחיפות כיצד שנקר מתכוון ליישם את החלטת מל"ג האמורה לעיל.
יו"ר הוועד המנהל דאז של שנקר השיב למל"ג בדצמבר 2006 כי "עפ"י התקנון הנוכחי של שנקר מחושבת כהונתו של נשיא המוסד החל משנת 1998 , היא אושרה פה אחד ע"י חבר הנאמנים, ותסתיים בשנת 2010 .
לאחרונה קוימה ישיבה מיוחדת של חבר הנאמנים של שנקר שאישרר את ההחלטה הקודמת בדבר כהונת הנשיא.
למותר לציין שהדבר נעשה מתוך ידיעה כי זאת בחזקת הוראת מעבר ולאחר סיום כהונת הנשיא בשנת 2010 יבחר נשיא חדש עפ"י החלטות המועצה להשכלה גבוהה".
במרס 2007 כתב יו"ר הוועד המנהל דאז של שנקר למזכירת מל"ג: "בעקבות מכתבך שבנדון, מדצמבר [ 2006 התקיימה בפברואר ] 2007 סגן יו"ר [ פגישה בהשתתפותי יחד עימך ועם מל"".
במכתבו הלין יו"ר הוועד המנהל על שמזכירות מל"ג לא מצאה לנכון לשלוח גם את ]ג מכתביה הקודמים בנושא לוועד המנהל של שנקר.
עוד כתב כי הוא מציע למל"ג להוסיף את יו"ר הוועד המנהל לרשימת המכותבים שלה בפניותיה למוסדות כדי למנוע נתק כזה בעתיד.
מצב זה, שבו המידע הדרוש למוסדות שנקר לקבלת החלטותיהם אינו מובא לידיעתם במלואו, תואר במכתב ששלח אחד מחברי הוועד המנהל של שנקר ליו"ר ות"ת בספטמבר 2007 , ובו נאמר, בין היתר: "כפי שהתברר להוותי בעת האחרונה, חבר הנאמנים, הועד המנהל וועדת הכספים הוזנו במשך תקופה ארוכה מאד במידע חלקי, מסונן ומצונזר.
ככזה, אפשרי מאד - הייתי אומר - כמעט ודאי - כי תהליך קבלת ההחלטות לקה בחסר.
מתברר - בדיעבד - כי מידע חשוב הוסתר במשך תקופה ארוכה - ולא במקרה - הן מחבר הנאמנים, הן מהועד המנהל ומוועדת הכספים".
חבר הוועד המנהל התלונן במכתבו גם על אי-קיום הוראות מל "ג על ידי .
מונתה מזכירה חדשה למל"ג שנקר- בית ספר גבוה להנדסה ולעיצוב 1371 .
שנקר וציין כי "לא יתכן כי הוראות/הנחיות המל"ג והוות"ת- באם לא הוחרגו - לא יקוימו ככתבן וכרוחן" (ההדגשה במקור).
לא נמצאו אסמכתאות המעידות כי חבר הוועד המנהל קיבל ממל"ג מענה על תלונתו, וכי מל"ג נקטה פעולות כלשהן בעקבותיה.
לדעת משרד מבקר המדינה, ראוי כי פניות עקרוניות ומהותיות שמל"ג מעבירה לנשיאי מכללות יועברו גם לוועד המנהל שלהן.
בכך יובטח שמידע מהותי יהיה בידי המוסדות המנהלים של המכללות במועד הנכון.
(ב) במרס 2007 כתב סגן יו"ר מל"ג ליו"ר ות"ת כי הוא נפגש עם יו"ר הוועד המנהל של שנקר ודן עמו בנושא המשך כהונתו של הנשיא, וכי סוכם ביניהם שהנושא יובא לדיון בוות"ת והיא תחליט בעניין.
(ג) באפריל 2007 הודיעה מל"ג למשרד מבקר המדינה כי בתחילת החודש החליטה ות"ת כי אין לחרוג מהכללים ומהחלטת מל"ג בנושא הניהול האקדמי של המכללות, וכי על נשיא שנקר לסיים את תפקידו בתום עשר שנות כהונה.
כן צוין כי החלטה זו "תוצג כהמלצה לקראת הדיון בנושא במליאת המל"ג באחת מישיבותיה הקרובות".
(ד) במאי 2007 כתבה מל"ג ליו"ר הוועד המנהל דאז של שנקר ולנשיא כי "לפי החלטת מפברואר [ מל"ג 2005 מאפריל[ .
ובהתאם להחלטת הות"ת ] 2007 ועל פי מידע שהגיע ] ,לידינו, תוקף כהונת הנשיא הגיעה לדעתנו לסיומה.
נודה לכם עבור עדכוננו, בהקדם האפשרי באשר לפעולות שננקטו ליישום האמור לעיל".
פנייה דומה היא ביצעה גם באוגוסט 2007 , והוסיפה כי "היה ולא נקבל עדכון כאמור, יהיה על המועצה להשכלה גבוהה ו/או הוועדה לתכנון ולתקצוב שלה, לשקול נקיטת אמצעים על מנת להבטיח עמידה בהחלטה".
(ה) ביוני 2007 התקיימה במל"ג פגישה בעניין משך תקופת כהונת הנשיא בהשתתפות יו"ר הוועד המנהל של שנקר, יו"ר הוועד המנהל לשעבר, יו"ר ות"ת ומנכ"ל מל"ג וות"ת.
בעקבות הפגישה כתב יו"ר הוועד המנהל של שנקר למנכ"ל מל"ג וות"ת כי: "בעקבות פניותיכם נדון הנושא בוועד המנהל, בועדת הביקורת של חבר הנאמנים ובחבר הנאמנים של שנקר.
1 ) הוחלט לשנות את תקנון שנקר באופן שכהונתנשיא שנקר תהא בהתאם להנחיותיכם.
התקנון שונה בהתאם בחודש מאי שנה זו.
2 ) הוחלט לקיים הליך של בחירת נשיא חדש בתהליך הבא: א) בחודש מאי 2008 תמונה ע"י חבר הנאמנים ועדת חיפוש לנשיא חדש.
ב) בחודש מאי 2009 תובא המלצת ועדת החיפוש לחבר הנאמנים, ייבחר נשיא חדש וייקבע מועד לתחילת חפיפה.
"ייכנס הנשיא החדש לכהונתו באופן מלא יו"ר הוועד המנהל הסביר במכתבו האמור כי יצר ]של הנשיא לתקופת כהונה נוספת[ "המינוי מחויבות חוזית -משפטית לתקופה קצובה ומוגדרת מראש בין המוסד לנשיא.
מהתייעצויות משפטיות שקיימנו עולה, כי הפרת התחייבות זו עלולה.
להביא לכך שהמוסד יחויב בתשלום עושה ]כי הנשיא המכהן[ מלא של שכר הנשיא המכהן עד לתום הקדנציה.
חשוב גם לציין עבודה מצוינת.
בתקופה האחרונה התחלף המנכ"ל.
כמו כן התחלף יו"ר הוועד המנהל.
ואנו מחפשים גם יו"ר חדש לחבר הנאמנים.
החלפת נשיא בתקופה כזו עלולה לפגוע ביציבות ]בדצמבר[ המוסד.
בהתחשב בכך שהנושא הובא בפנינו על ידכם רק 2006 , אחרי שהמוסדות החליטו על הקדנציה הנוספת לנשיא ובהתחשב בכל הנתונים האחרים המוזכרים במכתבי.
החלטה על פיטורי הנשיא בשלב זה נראית לנו לא נכונה וכזו שתגרום למוסד נזק".
בסיום מכתבו ביקש יו"ר הוועד המנהל להיפגש עם הנהלת ות"ת כדי לדון בנושא.
שם הדוח: היבטים בפעילות שנקר מסגרת הפרסום: דוח שנתי 60ב שנת פרסום: התש"ע- 2010 )(ו ביולי 2007 ביקש מנכ"ל מל"ג וות"ת מסגן יו"ר מל"ג להביא את נושא משך תקופת כהונת נשיא שנקר לדיון ולהחלטה בישיבת מל"ג הבאה.
באוגוסט אותה שנה כתב מנכ"ל מל"ג וות"ת למשרד מבקר המדינה כי היו"ר החדש של הוועד המנהל של שנקר פנה אליו בבקשה לאשר לשנקר מתווה להפסקת כהונת הנשיא במאי 2010 וכי בקשה זו תידון בישיבת מל"ג באוקטובר 2007 .
)(ז ביולי 2008 כתבה מזכירת מל"ג לנשיאי המכללות ובכללם נשיא שנקר, כי בעקבות דיוני ועדת טרזי "תוקם וועדה אשר יהא לה מנדט לדון אד-הוק בחריגות של כלל המוסדות להשכלה גבוהה מהחלטות המל"ג בנושא הניהול האקדמי ולהמליץ למל"ג על דרכי טיפול" (להלן - ועדת הטיפול בחריגות)23 .
יצוין כי יו"ר חבר הנאמנים ויו"ר הוועד המנהל של שנקר לא היו מכותבים למכתב.
בהמשך לכך, ב אוגוסט 2008 :השיב נשיא שנקר למזכירת מל"ג "בחירת הנשיא או פיטוריו נתונים בידי חבר הנאמנים של המוסד בלבד.
תקופת הכהונה של הנשיא הנוכחי על פי החלטת חבר הנאמנים שהתקבלה פה אחד.
" מכתב הנשיא נשלח גם ליו"ר הוועד המנהל של שנקר.
נוכח הממצאים ד לעיל, היה על מל"ג להקפיד כי פנייתה מיולי 2008 תובא גם לידיעת מוסדות שנקר.
(ח) בסוף ספטמבר 200924 ,דנה מליאת ות"ת בתפקוד שנקר.
בפרוטוקול הישיבה נאמר בין היתר, כי: של [ "ות"ת רואה בחומרה רבה, את הממצאים העולים מדוח הביקורת שנקר[ על התנהלות]הבודקת מטעם מל"ג, המעידים על אי ]- סדרים לכאורה בניהול המוסד לרבות: התעלמות מכוונת מהחלטות וכללי מל"ג וות"ת (ובמיוחד בנושא משך כהונת הנשיא), ריכוזיות יתר של הנשיא.
כשל בתפקוד המוסדות המנהלים של שנקר.
לעניין משך כהונת הנשיא, על פי .
'התקופה המצטברת של כהונת ר]מל"ג[ החלטתאש מוסד/נשיא לא תעלה על 10 שנים'.
מכתבי המל"ג הרבים שנשלחו לנשיא.
בהם נדרש המוסד ]מכללות[ להשיב איך הוא מתכוון ליישם את החלטות מל"ג, בעניין ניהול ובהם טענות לאי- כהונת הנשיא, ]משך[ בהחלטה, כולל בנושא]שנקר[ עמידת לא הובאו לידיעת חבר הנאמנים והמוסד המשיך ל נהל סחבת לא ראויה בנושא".
בהמשך לכך החליטה מליאת ות"ת באותה ישיבה, בין היתר, להפסיק את הזרמות הכספים לשנקר החל מדצמבר 2009 ולחדש אותן רק אם וכאשר יפסיק שנקר את כהונתו בפועל של הנשיא, ימנה תחתיו ממלא מקום זמני ויפתח בהליך לבחירת נשיא חדש.
מנכ"ל מל"ג וות"ת הביא את ההחלטות הללו לידיעת יו"ר חבר הנאמנים של שנקר, יו"ר הוועד המנהל והנשיא.
שנקר הודיע בתשובתו למשרד מבקר המדינה מפברואר 2010 , בין היתר, כי לדעתו נפלו פגמים מהותיים בתהליך קבלת ההחלטה האמורה של מליאת ות"ת.
(ט) באוקטובר 2009 הודיע יו"ר הוועד המנהל ליו"רות"ת כי שנקר פתח בהליך לבחירת נשיא חדש, וכי בחודשים נובמבר 2009 - ינואר 2010 תפעל ועדת החיפוש באופן אקטיבי .
23 בספטמבר 2008 מינו יו"ר ות"ת וסגן יו"ר מל"ג אתועדת הטיפול בחריגות שעל הקמתה החליטה מל"ג ביולי 2008.
נכנס לתפקידו יו"ר חדש לוות"ת שנקר- בית ספר גבוה להנדסה ולעיצוב 1373 .
לאיתור המועמד המתאים ביותר לתפקיד הנשיא.
על פי ההודעה, בחודש מאי 2010 יובא המועמד לתפקיד הנשיא לאישור חבר הנאמנים וייכנס לתפקידו.
בעקבות ההודעה חידשה ות"ת את הזרמות הכספים לשנקר.
משרד מבקר המדינה מעיר לוות"ת כי ההחלטה על סיום כהונתו של הנשיא במאי 2010 התקבלה כבר בישיבת חבר הנאמנים שהתקיימה במאי 2004 ואושררה לאחרונה בישיבתו ממאי 2007 , על כן הודעת יו"ר הוועד המנהל בעניין מועד סיום כהונתו של הנשיא לא הוסיפה דבר.
טיפול מוסדות שנקר בהנחיות מל"ג והחלטותיה (א) כאמור, רק בדצמבר 2006 שלחה מל"ג אל יו"ר הוועד המנהל דאז של שנקר בפעם הראשונה העתק של פנייתה לנשיא בעניין עמידתו בהחלטתה בעניין הניהול האקדמי, העוסקת כאמור גם במשך כהונת הנשיא.
ביום קבלת המכתב כינס יו"ר הוועד המנהל ישיבה, ובה דיווח כי מל"ג ביקשה "דברים מסוימים משנקר והתשובות שקיבלו לא מספקות אותם.
הנשיא גם הוא קיבל עותק מהמכתב ומטפל בנושא".
הוועד המנהל החליט כי יו"ר הוועד המנהל יעביר את המכתב למבקר הפנים ויבקש ממנו לבדוק את הנושא ולהנחות את הוועד כיצד לפעול.
משרד מבקר המדינה מעיר כי מבקר הפנים אינו דרג מבצע ואינו דרג מקבל החלטות ובוודאי שאינו בר סמכא לפרש את הוראות מל"ג או להורות לוועד המנהל כיצד לפעול.
על חברי הוועד המנהל היה לקיים דיון בעניין הודעת מל"ג ולדרוש את הסברי הנשיא לאי-הבאת מכתבי מל"ג לידיעתם.
(ב) במאי 2007 זימן יו"ר הוועד המנהל דאז את חברי הוועד לישיבה מיוחדת כדי לדון במכתבי מל"ג מאותו חודש.
בישיבה הציג היו"ר את עמדת מל"ג וציין: "הם לא אמרו שהנשיא צריך לסיים את הקדנציה שלו אלא רק שאסור לו להיות יותר מ-10 שנים.
בעקבות השיחה מנכ"ל מ [ הטלפונית בינינו שלח מכתב נוסף שבו כתב ש'נהיה מוכנים לדון עמכם ]ל"ג בהשלכות וביישום עמדת ות"ת/מל"ג לגבי תום כהונת נשיא שנקר'".
באותה ישיבה המליץ היועץ המשפטי של הוועד המנהל של שנקר לשאת ולתת עם מל"ג ואמר, בין היתר: "רואים שהמל"ג לא נחרצים בדעתם, כי הם לא אומרים או שהנשיא הולך הביתה או שמחר אין לכם תקציב.
לכן אני מציע שתמנו וועדה או אדם שילך וידון איתם".
(ג) היועץ המשפטי של הוועד המנהל כתב בתשובתו למשרד מבקר המדינה מנובמבר 2009 תהיה מוכנה לדון]מל"ג[" כי דבריו נאמרו על רקע מכתבו של מנכ"ל מל"ג לשנקר כי עם שנקר בהשלכות ובייש ום עמדת ות"ת/מל"ג לגבי תום כהונת נשיא שנקר.
המסקנה הברורה העולה מן המכתב היא, כי המל"ג אינה עומדת על סיום מיידי של כהונת הנשיא ומוכנה להידבר עם שנקר בנושא".
היועץ המשפטי ציין כי המליץ לבית הספר "לפעול על פי מכתב המל"ג, לדון בנושא עם נציגי המל"ג ולהגיע לפיתרון מוסכם".
בידי מל"ג שני כלים משמעותיים - יש בידה סמכות חוקית לאכוף את הנחיותיה על המוסדות להשכלה גבוהה שתחת אחריותה, והיא זו המממנת, באמצעות ועדת המשנה שלה - ות"ת, את עיקר תקציביהם ויכולה להתנות את התקצוב במילוי הנחיותיה.
דברי יו"ר הוועד המנהל של שנקר והיועץ המשפטי של הוועד המנהל 1374 דוח שנתי60ב .
שם הדוח: היבטים בפעילות שנקר מסגרת הפרסום: דוח שנתי 60ב שנת פרסום: התש"ע- 2010 מצביעים על כך שמהמסר שהעבירה מל"ג בעניין קציבת תקופת כהונת הנשיא נעדרה הנחרצות הנדרשת ממל"ג כגוף המפקח על המוסדות להשכלה גבוהה.
לדעת משרד מבקר המדינה, פעולותיהן של מל"ג וות"ת ליישום החלטותיהן בעניין זה היו בעיתיות מאחר שלא עשו שי מוש מושכל בכלים שעמדו לרשותן מתוקף תפקידן כרגולטורים המפקחים על המוסדות להשכלה גבוהה.
על מל"ג להשלים את הפעולות לגיבוש מדיניותה בנושא הניהול האקדמי, ובכלל זאת משך תקופת כהונת נשיאי מכללות, ולאכוף אותה על המוסדות בשיקול דעת ובאחריות.
פעולות ור"ם בעניין הנחיות מל"ג בנושא תקופת כהונה של נשיא מכללה (א) בינואר 2008 קיים ור"ם דיון שעסק, בין היתר, בנושא קציבת תקופת הכהונה של נשיא מכללה.
בדצמבר 2008 העביר עורך דין מטעם מכללת עמק יזרעאל מכתב למשרד מבקר המדינה וממנו עולה כי בדיון האמור של ור"ם צוין כי עשרה נשיא ים של מכללות מכהנים בתפקידם יותר מעשר שנים, וכי ור"ם מינה עורך דין מטעמו לטפל בנושא מול מל"ג.
(ב) באוקטובר 2008 התכנסה מליאת ור"ם ונכח בה עורך הדין ששכר ור"ם.
בסעיף "סיכומים והחלטות" שבפרוטוקול הישיבה נאמר כי עורך הדין הציג את הבעייתיות "שעולה מכפיית הנהל ים על הנהלות המכללות בשונה מהנהלות האוניברסיטאות.
כמו כן, נראה כי כפיית הנהלים מנוגדת לסעיף 15 לחוק המל"ג הקובע חופש ניהול אקדמי וכלכלי".
בהמשך לכך הודיעה יו"ר ור"ם לשרת החינוך כי ור"ם החליט כי "לפי שעה, לא תמלאנה המכללות אחר הוראות המועצה להשכלה גבוהה והוועדה לתכנון ולתקצוב, ככל שאלה אינן עולות בקנה אחד עם סמכויותיהן על פי החוק, ככל שהנהלים שהן מוציאות חורגים מסמכויות מי מהן, ו/או מפלים לרעה את המכללות לעומת מוסדות אקדמיים אחרים, וככל שלא נשמר-מעמדן העצמאי של המכללות".
יו"ר ור"ם הציעה שוור"ם ומל"ג יקימו צוות משותף לגיבוש נהלים מתאימים למכללות ולהגדרת מעמדן.
(ג) בדצמבר 2008 מסר סגן יו"ר מל"ג, פרופ' נחום פינגר, ליו"ר ור"ם כי הנושא נמצא בבדיקה, לרבות בדיקה משפטית, וכי בסיום הבדיקה תשיב מל"ג על פניית ור"ם.
(ד) כאמור, ביולי 2008 , בעקבות דוח טרזי, החליטה מל"ג עלהקמת ועדת מעקב ליישום הוראות הניהול האקדמי שתדון בחריגות המכללות מהנחיות מל"ג.
בינואר 2009 הודיע ממלא מקום יו"ר ועדת המעקב ליו"ר הוועד המנהל וליו"ר חבר הנאמנים של כל המכללות כי בעקבות פניית יו"ר ור"ם לשרת החינוך ויו"ר המל"ג דאז, פרופ' יולי תמיר, בנושא החליטה הוועדה לאפשר זכות טיעון בכתב לכל המכללות בעניין ניהולן האקדמי, וכי נשיאי המכללות התבקשו להעביר למל"ג את עמדותיהם בנושא עד אמצע פברואר 2009.
בתגובה על כך הודיעה יו"ר ור"ם למ"מ יו"ר ועדת המעקב כי היא הורתה לנשיאי המכללות שלא להשיב על מכתב הוועדה וביקשה לקיים פגישה בין נציגי ור"ם לוועדת המעקב כדי לדון בנושא.
התקיימה ישיבה בהשתתפות נציגי המכללות ונציגי ועדת המעקב בישיבה סוכם כי ייעשה ניסיון של הוועדה לגבש הצעה אשר תספק פתרון לבעיה.
(ו) ביוני 2009 מסרה מרכזת הוועדה במל"ג למשרד מבקר המדינה כי דיוני ועדת המעקב בנושא עדיין נמשכים, וכי הוועדה טרם סיימה את עבודתה מאחר שנקר- בית ספר גבוה להנדסה ולעיצוב 1375 .
,שיו"ר הוועדה התפטר, ויש למנות לוועדה יו"ר חדש.
במועד סיום הביקורת דצמבר 2009 .
, טרם השלימה הוועדה את עבודתה (ז) בדצמבר 2009 הודיעה יו"ר ור"ם למשרד מבקר המדינה כי ור"ם הגיש למל"ג הצעה משלו לפתרון בעיית תקופת הכהונה של נשיאי מכללות אך טרם קיבל את תגובתה, וכי ור"ם דן עם מל"ג בעניין ובקרוב יגיש גם הצעה כללית לניהול המכללות.
אי-ביצוע חלק ב של דוח הביקורת .
מבקר הפנים ציין בדוח הביקורת (להלן - חלק א של דוח הביקורת) כי הוא כולל רק חלק מהנושאים שתכנן לבדוק בביקורת האמורה, וכי הנושאים שעדיין לא נבדקו ייכללו בדוח ביקורת נוסף (להלן - חלק ב של דוח הביקורת).
מוסדות שנקר (חבר הנאמנים והוועד המנהל) וועדת הביקורת לא דנו מאוקטובר 2006 (מועד הגשת חלק א של דוח הביקורת) ועד יולי 2008 בביצוע המתוכנן של חלק ב של דוח הביקורת.
רק בישיבת הוועד המנהל שהתקיימה ביולי 2008 שאלה יו"ר חבר הנאמנים את מבקר הפנים אם נבדקו הנושאים הנוספים שהוא ראה בהם ראויים לבדיקה בחלק ב של דוח הביקורת, ומבקר הפנים השיב כי רק נושא אחד או שניים מהנושאים המתוכננים נבדקו.
יו"ר הוועד המנהל החליט כי ועדת הביקורת תדון בשילובם של כמה נושאים שתוכננו להיבדק בחלק ב של דוח הביקורת.
מפרוטוקול של ישיבת ועדת הביקורת שהתקיימה בדצמבר 2008 , עולה כי הוועדה לא דנה בשילוב הנושאים האמורים לעיל בתכנית העבודה של מבקר הפנים לשנת 2009 .
שנקר ציין בתשובתו למשרד מבקר המדינה כי "ועדת הביקורת הגדירה למבקר הפנים תכנית עבודה הכוללת נושאים אחרים, החשובים לא פחות - ואולי אף יותר מן הנושאים שהוצעו ".
]בחלק ב[ לבדיקה ראוי כי שנקר יבחן את הצורך בשילוב נושאים מתכנית הביקורת שלא יושמה (חלק ב של דוח הביקורת) במסגרת דיונים שי קיים בעתיד בתכניות העבודה של מבקר הפנים.
טיוטת דוח הבודקת מטעם מל"ג .
בנובמבר 2007 הודיע מנכ"ל מל"ג וות"ת למשרד מבקר המדינה כי הוא מינה כאמור את רו"ח איריס שטרק לבודקת חיצונית מטעמו.
במכתב שכתבה הבודקת למנכ"ל מל"ג וות"ת במאי 2008 היא ציינה, בין היתר, כי מפאת חשיבות הנושאים שעלו בבדיקה היא ראתה לנכון להמציא ממצאי ביניים לפני הגשת הדוח הסופי, כי הממצאים ראויים לשיקול דעת מעמיק, וכי 1376 דוח שנתי60ב .
שם הדוח: היבטים בפעילות שנקר מסגרת הפרסום: דוח שנתי 60ב שנת פרסום: התש"ע- 2010 .
יש לשקול להביאם לפני חבר הנאמנים של שנקר הבודקת פירטה בדוח הביניים את ממצאיה בנושאים האלה: התקנון הכללי, ועדת ביקורת, תרומה כספית מהקרן (ראו להלן), התפטרות נושאי משרה, התייחסות (חלקית) לדוח מבקר הפנים, תכנית חמש-שנתית של שנקר והעסקת קרובי משפחה.
דוח הבדיקה הסופי של הבודקת מפברואר 2010 מאשר כאמור את שציינה הבודקת בטיוטת הדוח.
במאי 2008 פנה מנכ"ל מל"ג וות"ת במכתב ליו"ר חבר הנאמנים של שנקר, עו"ד דנה עזריאלי, ליו"ר הוועד המנהל, מר יוסי לב25 , ולנשיא, ובו הוא ציין כי "מאחר ומינוי הנשיא ומשך כהונתו נבחנים עתה ע"י המל"ג ומבקר המדינה, הינכם מתבקשים להביא עובדות אלה לידיעת חבר הנאמנים המתכנס בימים אלה וכן להימנע מכל פעולה או החלטה הנוגעת לתנאי העסקתו של הנשיא ללא אישורנו המפורש בעניין זה", ואף כי "יש לוודא שכל ההחלטות בחבר הנאמנים תעשנה לאחר בחינה ויישום הערות והמלצות מבקר הפנים וכל המידע הרלוונטי יובא בפני חבר הנאמנים בטרם תתקבלנה החלטות".
יצוין כי לבקשת מנכ"ל מל"ג וות"ת, לא קיבל חבר ה נאמנים בישיבתו ממאי 2008 החלטה הנוגעת לתנאי העסקתו של הנשיא.
באפריל 2009 הגישה כאמור הבודקת למל"ג טיוטה של דוח הבדיקה (להלן- טיוטת דוח הבדיקה) שהכינה בעניין שנקר.
בטיוטת הדוח נכללו גם נושאים שמבקר הפנים עסק בהם בדוח הביקורת והפעולות ששנקר נקט בעקבותיו.
בדוח הסופי שהגישה כאמור הבודקת למל"ג בפברואר 2010 (להלן- דוח הבודקת) צוין, בין היתר, בפרק "מסקנות מעודכנות וסופיות - דוח סופי" כדלהלן: מאוקטובר [ "דוח מבקר הפנים 2006 , הינו דוח חלקי, שלא נגע כלל בסוגיות ] הקשורות בהיבטים הכספיים.
הועד המנהל נדרש לבצע תוכנית ביקורת יסודית להשלמת הביקורת בנושאים בעיתיים, הן נושאים הקשורים לניהול הכספי, והן על פי רשימת הנושאים המוזכרת בדוח ביקורת פנים שטרם הושלמו.
קיים ביצוע יישום חלקי וחסר, של המלצות המבקר.
קיימים נושאים מהותיים בדוח המבקר.
שטרם קיבלו מענה הולם ומלא.
יש להמשיך לשפר באופן ניכר את תרבות הממשל התאגידי, המחויבת בחברה לתועלת הציבור ולהגביר בצורה ניכרת את הבקרות והפיקוח על ההנהלה הפעילה.
ראוי לציין כי החל משנת 2008 ,הפרוטוקולים של האורגנים השונים וביניהם הועד המנהל, המועצה האקדמית וועדת הכספים, מפורטים יותר וניתן ללמוד מהם על דיונים במגוון נושאים שבעבר לא נדונו.
כמו כן, ניתן ללמוד על עומק הדיונים ועל אקטיביות רבה יותר מבעבר של נושאי המשרה.
ת היותם של יו"ר חבר הנאמנים וכן, של יו"ר ועד מנהל מעורב יותר, תורמת לשיפור אופן פעילות המוסד.
למרות האמור האורגנים בשנקר עדיין לא טיפלו בכל הנושאים המהותיים, אלא עסקו בעיקר בענייני פרוצדורות ובחרו שלא להתמודד עם חלק מהבעיות.
מן הדוח עולה כי במהלך השנים היה כשל בתפקוד האורגנים של שנקר הן בקביעת המדיניות והן בפיקוח על ההנהלה תוך קבלת החלטות על סמך מידע חסר.
וממצאים שעלו בדוחות מעקב, ]מבקר הפנים [ גם לאחר דוח הביקורת של לא הגיבו באופן הראוי והמלא, לא הסיקו את כלל ]מוסדות שנקר [ האורגנים המסקנות שהיה ראוי להסיק ולא נקטו סנקציות כנגד חלק מנושאי משרה שפעלו .
יש לשקול את ]חברה לתועלת הציבור[ שלא כראוי ואף שלא על פי חוק החברות ועל פי דוח זה כשלו ]מבקר הפנים[ המשך תפקידם של נושאי משרה שעל פי דוח .
25 יו"ר הוועד המנהל מונה לתפקידו במאי 2007 ויו"ר חבר הנאמנים מונתה במאי 2008.
שנקר- בית ספר גבוה להנדסה ולעיצוב 1377 .
במילוי תפקידם ו/או לא ביצעו אותו כראוי וכנדרש.
מדידת הישגיו של המוסד בתחום האקדמי אינה ערובה למדידת איכות הממשל התאגידי" (ההדגשה במקור).
במאי 2009 העביר מנכ"ל מל"ג וות"ת לשנקר את טיוטת דוח הבדיקה וביקש את התייחסותו לליקויים שצוינו בו.
כמו כן הוא דרש כי הממצאים יובאו לפני חבר הנאמנים והוועד המנהל.
משרד מבקר המדינה העלה כי אף שטיוטת הדוח כללה כאמור ממצאים מהותיים, לא כינס יו"ר הוועד המנהל את הוועד המנהל לפני ישיבת חבר הנאמנים כדי לדווח לו על עיקרי טיוטת דוח הבדיקה ועל דרישת מל"ג וות"ת ולקבל את הנחיותיו לגבי המשך פעולותיו בנושא.
מפרוטוקול ישיבת חבר הנאמניםשהתקיימה במאי 2009 עולה כי יו"ר חבר הנאמנים הציגה בישיבה את המכתב של מנכ"ל מל"ג וות"ת בדבר הצורך להביא את ממצאי טיוטת הדוח לידיעת חבר הנאמנים והוועד המנהל; היא ציינה כי שנקר קיבל ממל"ג את טיוטת דוח הבדיקה לשם תגובתו עליה, וכי על שנקר להשיב בהקדם על ממצאיה.
עוד עולה מהפרוטוקול כי חבר הנאמנים הסמיך את הוועד המנהל לבחון את הממצאים שהועלו בטיוטת הדוח והחליט כי ראשי אגודות הידידים של שנקר במדינות השונות המכהנים בחבר הנאמנים יקבלו בהמשך דיווח על נושאים מהותיים שפורטו בטיוטת הדוח ועל תגובת שנקר לגבי הממצאים שהועלו בו.
לדעת משרד מבקר המדינה, נוכח אופי הממצאים שעלו בטיוטת דוח הבדיקה ודרישת מל"ג וות"ת להביאם גם לפני חבר הנאמנים, היה על יו"ר חבר הנאמנים להביא לידיעת חבר הנאמנים כבר בדיון זה את עיקרי טיוטת דוח הבדיקה ולא לדחות את הדבר לישיבתו הקבועה הבאה, שנה לאחר מכן.
בסוף מאי 2009 החליט הוועד המנהל למנות ועדה שתבחן את הממצאים של טיוטת דוח הבדיקה ותכין את תגובת שנקר עליהם.
באוקטובר 2009 העביר שנקר כאמור למל"ג את תגובתו על טיוטת דוח הבדיקה.
בתשובותיו הסתייג שנקר ממרבית ממצאיה של הבודקת.
בפברואר 2010 אישרה הבודקת אתהממצאים והותירה את הממצאים האמורים על כנם.
משנת 2003 עוסקות מל"ג וות"ת בבחינת ההחלטה בנושא הניהול האקדמי של המכללות ובאופן אכיפתה באמצעות ועדות שונות שהן מינו, אולם במשך למעלה משבע שנים הן לא השלימו את הטיפול בנושא.
לדעת משרד מבקר המדינה, החלטות מל"ג ו אי-נקיטת הצעדים לאכיפתן יצרו חוסר ודאות בשנקר ובמכללות נוספות.
בשל כך נוצרה תובנה כי מל"ג וות"ת נוהגות בהנחיותיהן כ"הלכה ואין מורין כן".
רפיון הידיים של מל"ג וות"ת אפשר לשנקר לפעול על פי רצונו ולהתעלם מהחלטות מל"ג וות"ת בעניין משך כהונת נשיא.
שם הדוח: היבטים בפעילות שנקר מסגרת הפרסום: דוח שנתי 60ב שנת פרסום: התש"ע- 2010 "תפקודה של מלג מביא למסקנה כי עבודת המטה שעשתה לקראת קבלת ההחלטה בנוגע לקציבת כהונת נשיאי מכללות לא הושלמה, וכי מל"ג לא הביאה בחשבון את היבטיה המשפטיים של ההחלטה ואת המתחייב מכך ולא עמדה על בעיות אפשריות באכיפתה.
דרך פעולה זו של מל"ג באשר לאכיפת הנחיותיה אינה עומדת באמות המידה של יעילות ומועילות הנדרשות מגוף זה.
על מל"ג וות"ת להשלים ללא דיחוי נוסף את הפעולות לגיבוש מדיניותן בנושא ולהסדיר בהקדם את התוקף המשפטי של כל הנחיותיהן, לרבות נושא משך כהונת נשיאי המכללות.
כמו כן עליהן לנקוט את כל הצעדים הדרושים לקיום הנחיותיהן על ידי המכללות ולהפיק את הלקחים הדרושים מתפקודן הכושל בנושא זה כדי למנוע את הישנותו.
העסקת היועץ המשפטי והתקשרויות הנשיא עמו .
שנקר מקבל שירותים משפטיים משני יועצים משפטיים חיצוניים - האחד הוא יועץ משפטי המשרת את שנקר (להלן - היועץ המשפטי), והשני - יועץ משפטי של הוועד המנהל.
התשלום ליועצים המשפטיים נעשה על בסיס תשלום חודשי קבוע ("ריטיינר") ותשלומים ייחודיים עבור טיפול בתביעות משפטיות.
היועץ המשפטי משמש בתפקידו משנת 1997 ברציפות26.
משרד מבקר המדינה בדק היבטים אחדים של ההתקשרות בין שנקר ליועץ המשפטי וכן את הקשרים האישיים בין הנשיא ליועץ המשפטי ואת פעולותיהם לקבלת תרומה מקרן תרומות מסוימת (להלן - הקרן).
כמו כן נבדקו היבטים בעניין אופן טיפולם של מוסדות שנקר בנושאים הנוגעים ליועץ המשפטי.
ההתקשרות בין שנקר לבין היועץ המשפטי 1.
חוק חובת המכרזים, התשנ"ב - 1992 (להלן- חוק חובת המכרזים), קובע כי הגופים שנמנו בחוק "לא יתקשרו בחוזה לביצוע עיסקה בטובין או במקרקעין, או לביצוע עבודה, או לרכישת שירותים, אלא על-פי מכרז פומבי הנותן לכל אדם הזדמנות שווה להשתתף בו".
תקנות חובת המכרזים, התשנ"ג - 1993, מעניקות פטור מביצוע מכרז ל"ה תקשרות לביצוע עבודה הדורשת יחסי אמון מיוחדים, לרבות עריכת דין, ראיית חשבון, בוררות, ייעוץ או ביצוע מחקר ", אולם נקבע בהן כי " התקשרות כאמור .
המבוצעת שלא באמצעות מכרז תיערך לאחר בדיקת מספר הצעות הבאות בחשבון".
הוראות חוק חובת המכרזים יחולו גם על המוסדות להשכלה גבוהה החל מאוגוסט 201027.
באשר לחובתו של שנקר לפעול על פי דיני המכרזים כבר קבע מבקר המדינה בדוח משנת 200228 כי "מאחר ששנקר ממלא תפקיד בעל אופי ציבורי וחלק ניכר מתקציבו מקורו .
26 היועץ המשפטי הועסק על ידי שנקר כיועץ משפטי עוד לפני 1997 , שלא על בסיס תשלום חודשי קבוע; בעניין זה ראו גם בהמשך פרק זה.
27 'בעניין זה ראו את הפרק "מעקב אחר תיקון ליקויים בשנקר", עמ 1433.
28 ,מבקר המדינהדוחות על הביקורת בשלטון המקומי, באיגודים ובמוסדות להשכלה גבוהה, שנת 2002, 'עמ774 .